Mick Øgendahl

Mick Øgendahl (født 7. april 1973) er en dansk standupkomiker, skuespiller og manuskriptforfatter. Han begyndte sin karriere i 1993 og er kendt for sin højde på 169 cm, hvilket han ofte udtrykker i sin standup. Hans sceneoptræden er energisk og meget fysisk betonet, mens hans tekstmateriale hovedsageligt er observationskomisk, altså tager afsæt i betragtninger af menneskers almindelige adfærd og hverdagsliv. I starten af hans karriere var komikken dog rettet mod samliv og det modsatte køn, men siden har han formået at udvikle repertoiret til et bredere spektrum af emner.

Baggrund

Opvækst og tidlige liv 
Mick Øgendahl blev født i Silkeborg, men voksede op i Horreby på Østfalster. Her boede han med sin mor og stedfar i aftægtsboligen til en gammel gård ude på landet. Efter folkeskolen begyndte han på erhvervsskolernes grunduddannelse inden for jern og metal og efter at have været der et år, rykkede han til HTX i Næstved, hvor han gik på maskinlinjen.

Han flyttede efterfølgende til København med planer om at skulle optræde. Lysten til at underholde opstod tidligt i hans liv – i hjemmet på Falster kunne de se tysk fjernsyn: ARD, NDR og ZDF, og her faldt han tit over programmer med Gøg og Gokke, Charlie Chaplin og Buster Keaton.

Karriere 
I 1993 begyndte han sin karriere på Restaurant DIN's, der lå i Lille Kannikestræde i det indre København. På tv kom han første gang i centrum i Danmarks Radios satireserie Intermezzo i 1999 sammen med Anders Matthesen, og samme år havde han en gæsterolle i DR2s tv-sketchprogram Casper & Mandrilaftalen. Året efter fik han et større gennembrud med sit eget onemanshow Micktrix. Showets navn kobler hans fornavn til filmen The Matrix, der var populær på det tidspunkt, men som i øvrigt ikke har noget med showet at gøre. Micktrix var en klubturné rundt i Danmark – ca. 20 små spillesteder blev gæstet.
Siden er der fulgt flere onemanshow: Tåfræser (2004), UNDSKYLD! (2006), Propaganda (2010) og senest SPAS (2012). Til TV 2 Zulu lavede han sammen med Rune Klan programmerne Tak for i aften og Tak for i aften on tour, som gav kanalen nogle af de højeste seertal i dens levetid. I 2009 skabte han sammen med Linda P komedieserien Hvor fanden er Herning?. Desuden har han også sat sit personlige præg på en række satireserier, heriblandt Gintberg Show Off (2000), Vindhætterne (2002), Monberg & Tuxen (2004) og Anstalten (2011).

I 2007 skrev han sammen med Rasmus Heide spillefilmen Blå mænd. Året efter ramte den biograferne med Øgendahl i rollen som den smådumme lossepladsmedarbejder Dion. Filmen blev modtaget med lunkne anmeldelser, men publikum tog godt imod den – 450.000 biografbilletter solgte den, og det gjorde den til den næstmest sete danske film i 2008. Desuden har han også skrevet manuskriptet til Alle for én, Alle for to og Alle for tre.

I 2016 tjente hans firma 4M's Aps, der håndterer hans indtægter fra hans onemanshows, 10,2 mio. DKK, og han trak 3,5 mio. DKK ud til sig selv. Året efter, i 2017, tjente hans firma 11,5 mio. DKK.

Onemanshows

Micktrix 
Micktrix var hans første onemanshow fra 2002. Showets navn kobler hans fornavn til filmen The Matrix, der var populær på det tidspunkt, men som i øvrigt ikke har noget med showet at gøre. Micktrix var en klubturné rundt i Danmark – ca. 20 små spillesteder blev gæstet.

Tåfræser 
Tåfræser var hans andet onemanshow fra 2004. I showet lagde han ikke skjul på, at han kommer fra Falster og bor i Greve. Showet blev optaget i Tivolis Koncertsal den 25. september 2004 og efterfølgende udgivet på DVD. I februar 2005 havde DVD'en solgt 20.000 eksemplarer.

UNDSKYLD! 
UNDSKYLD! var hans tredje onemanshow fra 2006, der også arbejder med med vekselvirkningen mellem en opklippet kortfilm, som Øgendahl har skrevet, produceret og spiller en hovedrolle i, og hans indskudte standuporienterede kommentarer mellem klippene, leveret live for filmens publikum.

Filmdelen i UNDSKYLD! er instrueret af Adam Neutzsky-Wulff, produceret og finansieret af Mick Øgendahl selv. I filmen medvirker Øgendahl, Kim Bodnia, Kaya Brüel, Lars Hjortshøj, Per Oscarsson og Claudia Galli. UNDSKYLD! solgte mere end 35.000 billetter.

Propaganda 
I 2010 lavede han sit fjerde onemanshow kaldet Propaganda. Han nåede op på mere end 100 shows og solgte mere end 65.000 billetter. Emnerne i showet er meget forskellige, bl.a. rengøringsprodukter, parforhold, Karen Blixen, gratisaviser, biler, teenageekspedienter, finanskrisen, mode, materialisme og højtbelagt smørrebrød.

SPAS 
I februar 2012 havde Øgendahl premiere på sit femte onemanshow kaldet SPAS. Premieren foregik i Nykøbing Falster Teater.

FEST 
I september 2015 offentliggjorde Mick Øgendahl navnet på sit kommende onemanshow Mick Øgendahls FEST. Showet var således hans sjette onemanshow og havde premiere den 15. september 2016 i Nykøbing Falster. Showet kørte frem til 2. juni 2017 med sidste show i Nakskov.

Filmografi

Comedy 
 2001: Den ægte vare
 2002: Micktrix
 2004: Tåfræser
 2006: UNDSKYLD!
 2010: Propaganda
 2012: SPAS
 2016-2017: FEST

Spillefilm 
 2003: Regel nr. 1
 2005: Madagascar (lægger stemme til zebraen Marty)
 2006: Arthur og Minimoyserne (lægger stemme til Betameche)
 2006: Ice Age 2: På tynd is (lægger stemme til pungrotten Crach)
 2006: Tekstmager
 2008: Blå mænd
 2008: Tempelriddernes skat III (han er den sjove mand på hotellet)
 2008: Madagascar 2 (lægger stemme til zebraen Marty)
 2009: Julefrokosten
 2009: Ice Age 3: Dinosaurerne kommer (lægger stemme til pungrotten Crach)
 2010: Olsen-banden på de bonede gulve (lægger stemme til Johnny)
 2011: Alle for én
 2011: Jensen & Jensen (lægger stemme til Jimmi)
 2012: Madagascar 3 (lægger stemme til zebraen Marty)
 2013: Alle for to
 2014: Kolbøttefabrikken
 2016: Kæledyrenes hemmelige liv (lægger stemme til kaninen Snefnug)
 2017: Alle for tre
 2020: Klovn The Final
 2022: Alle for fire

TV 
 1997: Brødrene Lieberkind
 1999: Intermezzo
 1999: Casper & Mandrilaftalen
 2000-2001: Gintberg Show Off
 2001-2002: Langt fra Las Vegas (afsnit: Proletarkæden og Liva)
 2002: Vindhætterne
 2002: Den 6. sans
 2003: Nissernes Ø
 2004: Monberg & Tuxen
 2005: Omars jul
 2006: Jul i verdensrummet
 2007: Tak for i aften
 2008: Tak for i aften on tour
 2009: Hvor fanden er Herning?
 2011: Anstalten
 2013: Danish Dynamite
 2013-15: Tomgang
 2018: Øgendahl og de store forfattere
 2019: Minkavlerne

TV optræden som Mick Øgendahl 

 1997: De nye sjove
 1998: Talegaver til børn
 2002: Den ægte vare: Live i Cirkusbygningen
 2003: Talegaver til børn - 10 års jubilæum
 1997-2003: Stand-up.dk
 2003: Go' røv & go' weekend
 2003: The Uffe Holm Show
 2004: Zulu bingo
 2003-2004: Boogie Update
 2004: Sara & Signe
 2004: Snurre Snups Søndagsklub
 2005: Humor mod AIDS
 2005: Gintbergs store aften - hver aften
 2006: Planet Voice
 2007: Zulu Awards '07
 2007: Tak for i aften
 2007: Brian Mørk Show
 2008: Tak for i aften on tour
 2009: Zulu Awards '09
 2009: Zulu Late Night, Live!
 2009: Live fra Bremen
 2010: Meyerheim
 2010: Zulu comedy galla '10
 2011: Zulu Awards '11 - Det store show
 2011: Weekend Weekend
 2011-2013: Natholdet - med Anders Breinholt
 2010-2016: Aftenshowet
 2004-2017: Go' morgen Danmark
 2018: Natholdet - ZULU 18 år
 2018-2019: Øgendahl og de store forfattere
 2019: Bidt, brændt og stukket (1 episode)

Referencer

Eksterne henvisninger 
 
 

Personer fra Falster
Komikere fra Danmark
Manuskriptforfattere fra Danmark
Personer fra Silkeborg
Standupkomikere fra Danmark
Tegnefilmsdubbere fra Danmark